#### Številka: 90016- 5/2017-1

Datum: 16. 10. 2017

**ZAPISNIK**

24. redne seje Odbora za urejanje prostora, ki je bila v ponedeljek 16. oktobre 2017 s pričetkom ob 18.00 uri, v Klubu 15, Mestne hiše, Mestni trg 1, Ljubljana. Seja je trajala do 20.45 ure.

NAVZOČI ČLANI:

Predsednik prof. Janez Koželj, podpredsednica Irena Kuntarič Hribar, ostali člani, mag. Nives Cesar in dr. Nataša Bratina.

NENAVZOČI: Mirko Brnič Jager, Ana Žličar in Mag. Blaž Lokar so se opravičili;

NAVZOČI OSTALI VABLJENI:

Mag. Mirana Gajšek vodja Oddelka za urejanje prostora s sodelavci, dr. Liljano Jankovič Grobelšek, Mihom Zornom, Matejo Doležal, mag. Jasna Tušar po pooblastilu Davida Polutnika vodje Oddelka za gospodarske dejavnosti in promet, iz Zavita, svetovanje, d.o.o Klemen Strmšnik, iz LUZ d.d. Ferdo Jordan, mag. Katarina Konda, Karla Jankovič, Mery Lončar Klemenčič in Tomaž Blaž, iz UIRS Barbara Mušič in Boštjan Cotič in tajnik odbora Jan Skoberne.

Na zasedanju so sklepčnost zagotovili 4 člani odbora.

Vsi člani odbora so prejeli gradiva pred sejo, svetniki že s sklicem 28. redne seje MS MOL, gradiva so dosegljiva tudi v elektronski obliki na spletnem naslovu:

<https://www.ljubljana.si/sl/mestni-svet/seje-mestnega-sveta/28-seja-mestnega-sveta-mol-3/>

<http://www.ljubljana.si/si/mol/mestni-svet/odbori-mestnega-sveta/odbor-za-urejanje-prostora/>

Prednik odbora, **prof. Janez KOŽELJ** je vodil sejo odbora po svoji zadolžitvi in pozdravil vse navzoče ter predstavil vsebino dnevnega reda.

Sprejet je **SKLEP:**

**Odbor sprejema dnevni red 24. redne seje odbora.**

**Sklep je bil** sprejet s 4 glasovi **za** in 0 glasovi **proti** od 4 navzočih..

**SPREJETI DNEVNI RED:**

1. Potrditev zapisnika 23. seje odbora
2. Obravnava gradiva iz pristojnosti odbora, delovnega telesa mestnega sveta za 28. sejo MS MOL, ki bo dne 23. oktobra 2017:

**- 7.a) Dopolnjeni osnutek Odloka o spremembah in dopolnitvah Odloka o občinskem prostorskem načrtu Mestne občine Ljubljana – strateški del**

**- 7.b) Dopolnjeni osnutek Odloka o spremembah in dopolnitvah Odloka o občinskem prostorskem načrtu Mestne občine Ljubljana – izvedbeni del**

**- 13. Predlog Sklepa o ukinitvi statusa grajenega javnega dobra – na nepremičninah ID znak: parcela 1732 285/5, parcela 1732 285/4, parcela 1738 267/17, parcela 1738 267/19, parcela 1725 3255/4, parcela 1756 982/51, parcela 1753 759/2**

1. Pobude in vprašanja

**AD 1**

**POTRDITEV ZAPISNIKA 23. SEJE ODBORA**

Na osnutek zapisnika 24. seje ni bilo razprave in pripomb, zato so člani sprejeli

SKLEP:

**Potrdi se zapisnik 23. seje Odbora za urejanje prostora**

**Sklep je bil** sprejet s 4 glasovi **za** in 0 glasovi **proti** od 4 navzočih..

**AD 2**

**OBRAVNAVA GRADIVA IZ PRISTOJNOSTI ODBORA, DELOVNEGA TELESA MESTNEGA SVETA ZA 28. SEJO MS MOL, KI BO DNE 23. OKTOBRA 2017**

**- k točki 7 a in 7 b**

**Dopolnjeni osnutek Odloka o spremembah in dopolnitvah Odloka o občinskem prostorskem načrtu Mestne občine Ljubljana – strateški del**

**in**

**Dopolnjeni osnutek Odloka o spremembah in dopolnitvah Odloka o občinskem prostorskem načrtu Mestne občine Ljubljana – izvedbeni del**

Pred obravnavo je prejel pisno stališče člana odbora meščana in poročila zainteresiranih delovnih teles mestnega sveta, Odbora za stanovanjsko politiko, Odbora za zdravje in socialno varstvo, Odbora za lokalno samoupravo, Odbora za varstvo okolja in Odbora za predšolsko vzgojo in izobraževanje in član meščan mag. Blaž Lokar.

Gradivo so predstavili vabljeni predstavniki Oddelka za urejanje prostora, uvodoma vodja mag. Miran Gajšek s sodelavko dr. Liljano Jankovič Grobelšek in sodelavci gradiv iz LUZ d.d. in UIRS.

Področje okoljevarstvene študije in presoj pa Klemen Strmšnik iz Zavita, svetovanje, d.o.o..

Člani so glasovali in sprejeli

**SKLEP:**

**Odbor za urejanje prostora podpira sprejem obeh predlogov dopolnjenih osnutkov sprememb in dopolnitev prostorskih načrtov Mestne občine Ljubljana strateški in izvedbeni del skupaj s pripombami iz razprave na seji odbora in prejete pripombe zainteresiranih delovnih teles.**

**PRIPOMBE IZ RAZPRAVE:**

1. **Odbor ne odstopa od vseh svojih pobud, ki jih je vložil v predpisanem roku leta 2016 in jih bo skupno z drugimi še posebej obravnaval po končani javni razgrnitvi aktov in okoljskega poročila, ko se bosta pripravljala predloga aktov;**
2. **Odbor je posebej obravnaval možnost načrtovane nove, nujno potrebne severne cestne povezave v zahodno- vzhodni smeri (Obvozna cesta oz. »Nemška cesta«). Ta mora biti načrtovana kot razbremenilna cesta nekdanje severne mestne obvoznice, ki se danes staplja v AC obroču in mora biti prav tako državnega pomena;**
3. **Odbor je ponovno izkazal veliko skrb pri načrtovanju dodatnega tretjega pasu na celotni dolžini AC obroča in bo zahteval natančna pojasnila o upravičenosti slehernega odseka AC obroča v ta namen, saj je jasno ugotovljeno, da ni možne širitve korita severnega dela AC obroča;**
4. **Med svoje pripombe odbor šteje tudi že izkazano potrebo po zelenem prehodu preko AC obroča v smeri iz Šišenskega hriba proti Polhograjskemu hribovju, kar je še stari dolg načrtovalcev autocestnega sistema s strani nekdanje države in Skupščine Mesta Ljubljane, sprejeto z Dolgoročnim planom Mesta Ljubljane in občin 1986- 2000 in programom predhodnice Univerze v Ljubljani pod naslovom »Biosredišče«;**
5. **Odbor tudi posebej zahteva z obema aktoma predvidene navezave mestne cestne mreže z AC obročem;**
6. **Na najlepšem delu AC obroča v useku na Bokalcih s pogledom proti Kamniškim in Savinskim planinam je potrebno na levi strani prostor proti Smodinovcu v ožjem pasu še dodatno ozeleniti oz. pogozditi;**
7. **Na območju MOL v namembnosti stanovanjska območja in zelene površine ni dopustno zbiranje odpadkov ali obdelava odpadkov kot gospodarske dejavnosti, za katere se izdajajo okoljevarstvena dovoljenja za obdelavo odpadkov in potrdila za zbiralce odpadkov. Zato, ker ti z izvajanjem dejavnosti zelo slabšajo kakovost bivalnih pogojev in ogrožajo požarno varnost v teh območjih.**
8. **Pripombe Odbora na temo Veletržnice v MOL so tudi predmet posebne obravnave lokacije, kje in kako prebivalcem zagotoviti zdravo hrano in nadzor pri skladiščenju ter distribuciji po mestu in okolici;**
9. **Pripombe Odbora za varstvo okolja je potrebno posebej proučiti v svojstvu podvajanja lokacije s sosednjo občino pri načrtovanju Centra varne vožnje v gospodarski coni Nadgorica ČR 711 in naročanje strokovnih podlag za Krajinski park Dobeno, ki pokriva občine MOL, Trzin, Mengeš in Vodice.**

**PRIPOMBE ZAINTERESIRANIH DELOVNIH TELES:**

1. **Odbora za stanovanjsko politiko k 7a točki;**
2. **Odbora za varstvo okolja k 7a in 7b točki;**
3. **Odbora za zdravje in socialno varstvo k 7b točki.**

Sklep **je bil** sprejet s 4 glasovi **za** in 0 glasom **proti** od 4 navzočih.

**- k točki 13**

**Predlog Sklepa o ukinitvi statusa grajenega javnega dobra – na nepremičninah ID znak: parcela 1732 285/5, parcela 1732 285/4, parcela 1738 267/17, parcela 1738 267/19, parcela 1725 3255/4, parcela 1756 982/51, parcela 1753 759/2**

Gradivo je predstavila po pooblastilu Davida Polutnika vodje Oddelka za gospodarske dejavnosti in promet sodelavka mag. Jasna Tušar.

Porazpravi je bil sprejet

**SKLEP:**

**Odbor za urejanje prostora podpira sprejem predloga Sklepa o ukinitvi statusa grajenega javnega dobra – na nepremičninah ID znak: parcela 1732 285/5, parcela 1732 285/4, parcela 1738 267/17, parcela 1738 267/19, parcela 1725 3255/4, parcela 1756 982/51, parcela 1753 759/2.**

Sklep **je bil** sprejet s 4 glasovi **za** in 0 glasom **proti** od 4 navzočih.

**AD 3**

**POBUDE IN VPRAŠANJA**

Člani odbora niso razpravljali.

S tem je bil izčrpan dnevni red 23. seje odbora.

Seja je bila zaključena ob 20.45 uri.

Zapisal

*Jan Skoberne*

Višji svetovalec I.

|  |  |
| --- | --- |
|  | *Prof. Janez Koželj*  Predsednik |